[{"text_idx": "#000001", "text": "See retk oli osa meie Portugali ringreisist, kus alustasime puhkust lo\u0303unast Faro linnast ja lo\u0303petasime po\u0303hjas Porto linnas. Selles reisiblogi videos toongi va\u0308lja mo\u0303ned hetked ko\u0303igest sellest, mis sellel mitmepa\u0308evasel puhkuseretkel teepeale ja\u0308i."}, {"text_idx": "#000002", "text": "Eriti meeldis mulle Sintrast alustatud so\u0303it la\u0308bi Cascais, sealt edasi Cabo da Roca. See rannikua\u0308a\u0308rne tee on lihtsalt nii kaunis ja maaliline. Ku\u0308lastasime ka Peniche va\u0308ikest linnakest, kus oli imekaunis ja vo\u0303imas pankrannik."}, {"text_idx": "#000007", "text": "Porto kohta u\u0308tleks nii palju, et sinna tahan kindlasti tagasi minna, ja veeta seal nii 5 pa\u0308eva vo\u0303i terve na\u0308dala. See on seda va\u0308a\u0308rt. Nii mitmekesine linn, mis pakub praktiliselt ko\u0303ike nii arhitektuurihuvilisele, veiniso\u0303brale, rannahundile, kalastajale, ringiso\u0303itjale, to\u0303elisele gurmaanile. Ja palju muudki."}, {"text_idx": "#000009", "text": "Poolsaarel asuv va\u0308ike meeldiv Peniche linn on osaliselt u\u0308mbritsetud 16. saj mu\u0308u\u0308riga. Oma sadamast ta\u0308ielikult so\u0303ltuvas Peniches on va\u0308ga ha\u0308id kalarestorane ja su\u0308vamere kalapu\u0308u\u0308gi vo\u0303imalused. Linna lo\u0303unaservas vee piiril seisab po\u0303nev 16. saj pa\u0308rit Portaleza, mida kasutati kunagi ammu vanglana."}, {"text_idx": "#000010", "text": "Poolsaare la\u0308a\u0308nepoolsel neemel 2 km kaugusel Penichest asuvalt Cabo Carvoeirolt avanevad suurejoonelised vaated ookeanile ja kummalise kujuga kaljudele erodeerunud rannajoonel. Kusjuures see vaade oli to\u0303epoolest nii muljetavaldav, et mu kaaslane otsustas sellest vaatest kodus ka u\u0308he maali teha."}, {"text_idx": "#000035", "text": "Quinta da Regaleira kohustuslik ko\u0303igile esoteerikast huvitatutele"}, {"text_idx": "#000042", "text": "Kuidagi on saanud tavaks oma reisidel erinevatesse riikidesse ku\u0308lastada u\u0308ks pa\u0308ev ka loomaaeda. Esmapilgul tundub to\u0303esti midagi sellist, kuhu la\u0308heks lastega ja\u0308a\u0308tist so\u0308o\u0308ma, aga peab u\u0308tlema, et need erinevad loomaaiad on mo\u0303nus vaheldus arhitektuurile, kultuurile, restoranidele, randadele, muudele seiklustele. See ongi lihtsalt midagi ta\u0308iesti teistmoodi. Ja ma olen alati u\u0308llatunud olnud, kui a\u0308gedalt on mo\u0303ned loomaaiad oma ala planeerinud. Po\u0303himo\u0303tteliselt head loomaaiad on sarnane elamus, nagu jalutaks ilusas pargis vo\u0303i looduses, ainult, et loomad on ka juhuslikult u\u0308mber."}, {"text_idx": "#000043", "text": "Ei planeerinud tegelikult u\u0308ldsegi Lagose loomaaeda minna, aga juhtus nii, et kui meie 5 pa\u0308eva Lo\u0303una Portugalis la\u0308bi sai ja alustasime sealt so\u0303itu po\u0303hjapoole, siis juhuslikult na\u0308gime suurt plakatit Lagose linnast va\u0308ljudes tee a\u0308a\u0308res, ja see panigi pirni po\u0303lema. A\u0308ra tegime! Ja va\u0308ga rahule ja\u0308ime, et selle mo\u0303nusa paaritunnise po\u0303ike tegime."}, {"text_idx": "#000048", "text": "Kuigi ringreis Portugalis kestis kokku 16 pa\u0308eva, siis lo\u0303una piirkonnas sai oldud 5 pa\u0308eva, millest tegelikult ta\u0308iesti piisas, et la\u0308a\u0308nest (Cabo de Sao Vicente) kuni idani (Tavira kaunis ja romantiline linnake) need po\u0303hilised kaunid kohad u\u0308le vaadata ja ka kohapeal elu, kultuuri ja kliimat nautida."}, {"text_idx": "#000051", "text": "Lagos (sai kusjuures ka loomaaias ka\u0308idud siin, aga sellest ja\u0308rgmises postituses)\nBenagil Caves (ko\u0303ige populaarsem koobas)\nSagres ja Cabo de Sao Vicente"}, {"text_idx": "#000054", "text": "Mul puudusid Portugali suhtes igasugused eelarvamused. Nagu ikka, iga uue kohaga, mulle meeldib osta u\u0308ks korralik reisiraamat (reeglina Lonely Planet), see paar korda la\u0308bi lugeda, teha ma\u0308rkmeid ja erinevate inimeste reisikirju uurida. Lo\u0303una Portugali puhul panin punktid, kus peaks kindlasti a\u0308ra ka\u0308ima. Ja ko\u0303ikide nende po\u0303hikohtade vahele ja\u0308a\u0308b loomulikult palju juhuslikke kohti ja po\u0303nevaid avastusi."}, {"text_idx": "#000058", "text": "Aga Portugal kusjuures pidigi olema kliima poolest natuke jahedam ja sellega sai ka arvestatud. Tegemist on ookeania\u0308a\u0308rse riigiga, kus puhub peamiselt ookeani jahe tuul peale. Samas, see ei ta\u0308henda, et oleks koguaeg va\u0308ga tuuline, u\u0308ldsegi mitte. Natuke u\u0308le 2-na\u0308dalase reisi va\u0308ltel oli ilm va\u0308ga mahe, pa\u0308ikeseline ja ilma tuuleta (ka la\u0308a\u0308ne rannikul, ookeani a\u0308a\u0308res)."}, {"text_idx": "#000060", "text": "Tavira varajane to\u0303us sai alguse mauride ajal, kelle jaoks see oli Silvese ja Faro ko\u0303rval u\u0308ks olulisemaid asualasid Algarves. Linna parim vaade avaneb ma\u0308e otsas asuva vana araabia kvartali mauride linnuse mu\u0308u\u0308ridelt. Sealt on selgesti na\u0308ha ka Rua da Liberdade a\u0308a\u0308res asuvate majade eripa\u0308rased neljatahulised katused. Taoline pu\u0308ramiidjas katusekuju vo\u0303is va\u0308lja areneda seeto\u0303ttu, et Algarve paduvihmad kergelt a\u0308ra voolaks."}, {"text_idx": "#000062", "text": "Linn, kuhu oma lennuga saabusime Portugali ringreisi alguses. Siit algaski meie 16-pa\u0308evane puhkusereis. Faro lennujaamast saime ka\u0308tte ka rendiauto ning jagasime oma avastusretke selliselt, et 5 pa\u0308eva veetsimegi lo\u0303unaranniku peamisi kohti avastades, mida teiste reisihuviliste blogid ja reisiraamatud soovitasid. Ja siit suundusime autoga po\u0303hja, Porto poole ning Portost la\u0308ks lend tagasi kodumaale."}, {"text_idx": "#000064", "text": "Faro on Algarve maakonna pealinn. On olnud pikalt va\u0308ike kaluriku\u0308la, nagu enamus lo\u0303unapoolsetest linnadest, ning roomlaste valitsemise ajal sai sellest oluline sadam."}, {"text_idx": "#000067", "text": "Lagose linn on ajalooliselt olnud Portugali u\u0308ks ta\u0308htsamaid merenduskeskuseid. Nagu teada, on ka lisaks hispaanlastele olnud ka portugallased tublid maadeavastajad ning just Lagos on olnud selle perioodi keskuseks, kuhu koondusid ko\u0303ik ta\u0308htsamad mereso\u0303itjad. Kusjuures siinsamas Lagose linnas on Euroopa esimene orjaturg. Nimelt, maadeavastaja Nuno Tristao to\u0303i 1441. aastal Saharast esimesed orjad. Seda turgu ta\u0308histab ka plaadike Rua da Senhora da Graca kaaristu all."}, {"text_idx": "#000071", "text": "Sagres ja Cabo de Sao Vicente"}, {"text_idx": "#000072", "text": "Sagres on ha\u0308sti va\u0308ike linnake. Kuna see piirkond on seal mandri Euroopa edelapoolsem tipp, siis sai sinna mindud eelko\u0303ige vaate pa\u0308rast. Henriques Mereso\u0303itja rajas sellele tuultest ra\u0308situd maaninale kindlustuse ning pa\u0308rimuse ja\u0308rgi ka merekooli ja laevatehase."}, {"text_idx": "#000074", "text": "Cabo de Sao Vicente on see tipp koos kauni majakaga, mis ta\u0308histabki Euroopa edelapoolset tippu."}, {"text_idx": "#000076", "text": "Sinna saab igal viisil. Kohalikud a\u0308rimehed soovitavad sinna mitte ujuda. Mo\u0303istagi soovivad nad, et sa neilt SUP laua vo\u0303i kayaki rendiksid. Aga hindasin olukorda, sinna saab ta\u0308iesti ho\u0303lpsalt ka ujudes, kui oled u\u0308le keskmise hea ujuja ja suudad end suurema vaevata veepinnal hoida. Meie la\u0308ksime sinna aga kayakiga. Millegipa\u0308rast ma arvasin, et kayakis aerutades ja\u0308a\u0308n kindlasti kuivaks ja otsustasin lu\u0308hikesi pu\u0308kse ja linast sa\u0308rki mitte maha vo\u0303tta. Ja loomulikult nii kui kayaki vette panime siis esimene laine ka\u0308is u\u0308le ja ko\u0303ik oli ma\u0308rg. Juhtub."}, {"text_idx": "#000077", "text": "Koopas tekib natuke selline tunne, nagu oleks suures pu\u0308hamus. Massiivne kuppel, mille lae august paistab koopasse valgus lihtsalt teeb selle koha eriliseks. Ja koopas olles ma\u0308rkad ka, kuivo\u0303rd vo\u0303imsalt suur see on, ja kui va\u0308iksed on inimesed. Ja kui palju neid kohti ikka on, kus kaunis ookeanilt tulev laine otse koopas asuvasse liivaranda uhub? Ma olen ku\u0308ll va\u0308ga paljudes koobastes ka\u0308inud erinevates maailma nurkades, aga Benagil Cave on kahtlemata ainulaadne."}, {"text_idx": "#000078", "text": "Kui palju juhtub seda, et ostad pileti delfiine vaatama ja sa ka reaalselt na\u0308ed neid? Minuga pole igaljuhul kunagi seda varem juhtunud. Delfiine ja merekilpkonni olen ku\u0308ll na\u0308inud juhuslikult, aga kui spetsiaalselt la\u0308hed so\u0303idule, kus sind viiakse delfiine vaatama, siis mina olin ku\u0308ll a\u0308a\u0308rmiselt skeptiline ja ta\u0308iesti kindel, et u\u0308htegi delfiini me ei na\u0308e, aga tore so\u0303it saab ikkagi olema."}, {"text_idx": "#000079", "text": "Kiirkaatriga on juba iseenesest mo\u0303nus so\u0303ita. Ja lisaks delfiinidele sisaldas see so\u0303it ka lo\u0303unaranniku koobaste avastamist. Lisaks muudele koobastele ka\u0308isime ja\u0308lle uuesti ka Benagil koopas. Mind ku\u0308ll isiklikult ha\u0308iris see, kui palju kaatreid seal koopas pidevalt la\u0308bi vooris. Vo\u0303iks mingi piirang olla, sest see rikub selle koopa idu\u0308lli. Aga see selleks."}, {"text_idx": "#000080", "text": "Ohh o\u0303nne! Me na\u0308gime tervet parve delfiine. Parv ei olnud suur ku\u0308u\u0308, aga nii ligi 4-5 delfiini ujusid kuskil suunas. Ja na\u0308gime valget delfiini, mis pidi olema u\u0308ks va\u0308ga haruldane na\u0308htus seal piirkonnas. Mul oli siiralt hea meel, et delfiinid otsustasid ennast meile ikkagi na\u0308idata, kuigi ma seda u\u0308ldsegi ei odanud."}, {"text_idx": "#000083", "text": "Sagrese neeme u\u0308mber asuvad rannad on surutud rannakaljude vahele ning la\u0308a\u0308nerannikul on palju mahaja\u0308etud randu. La\u0308a\u0308nerannik on ka populaarne surfarite pooles. Kusjuures Portugali la\u0308a\u0308nerannikul on u\u0308hed maailmakuulsad ko\u0303rged lained, mis ulatuvad mitmeku\u0308mne meetri ko\u0303rguseni. Kui meie seal kaldal ka\u0308isime, siis oli muidugi ta\u0308ielik tuulevaikus."}]